**Príručka začiatočníka pre dážďovky**

* Tekutinu (dážďovkový čaj) zo spodnej nádoby treba odobrať každých 20 dní.
* Naše dážďovky treba polievať každé **dva-tri** dni alebo podľa potreby- aby neboli suché
* Celý kompost sa mení v priebehu 2-3 mesiacov
* Horné a stredné poschodie sa mení, keď dážďovky spracujú biologický odpad na vermikompost
* Ak chceme použiť vzniknutý vermikompost, nahrnieme ho na jednu stranu nádoby a na druhú stranu začneme dávať nový bioodpad. Dážďovky sa postupne presunú do novovytvorenej hromady – nového zdroja potravy a hotový kompost môžeme z nádoby vybrať
* Na manipuláciu s vermikompostom je vhodné používať nenaostrené nástroje, predídeme tak zbytočnému poraneniu dážďoviek

**Problémy, ktoré môžu nastať**

* Čo robiť ak:

1. je pleseň na zvyškoch biologického odpadu? riešením je: zvyšky nie sú celkom zahrabané do podstielky- napadnuté časti treba odstrániť a zvyšok zakryť

2. sú tam vínne mušky? Riešením je: nedostatočne zakrytý kompostový substrát

3. je tam zápach? Riešením je: nevhodné zloženie, prevlhčenie alebo priveľké množstvo kompostovaného materiálu- primiešať do substrátu suchší materiál, znížiť množstvo pridávaného materiálu

4. dážďovky hynú alebo vyliezajú zo substrátu? Riešením je: nevyhovujúce životné podmienky- teplota, vlhkosť, pH, nevhodná alebo nedostatočná potrava, nedostatok priestoru- odoberte vzniknutý kompost (pre dážďovky je toxický), skorigujte vlhkosť, upravte „jedálniček“, prispôsobte veľkosť nádoby množstvu dážďoviek a množstvu biologického odpadu

**Ako na to? (vytvorenie vermikompostoviska)**

1. Spodná nádoba zostáva prázdna= tu bude vznikať tekutina- ,,dážďovkový čaj.“
2. Do strednej nádoby dáme navlhčený kartón (musí byť dostatočne mokrý, aby presakoval)
3. Na vrch kartónu uložíme hlinu, ktorú tiež navlhčíme, aby sa vytvorilo blato.
4. Pridáme trávu, hobliny, lístie a navlhčený roztrhaný novinový papier
5. Všetko premiešame a v prípade nedostatočnej vlhkosti, pridáme ešte vodu.
6. Potom pridáme dážďovky.
7. Položíme vrchnú nádobu do ktorej dáme hobliny, lístie a trochu hliny do ktorých zakryjeme biologický odpad (zvyšky jabĺk, vrecúška od čajov...)
8. Nádobu prikryjeme vekom.